בפברואר 2012 הועלה לדרגת תא"ל ומונה למפקד בסיס תל נוף, עבר הכשרת מפעילי כטמ"ם ופיקד על הבסיס במהלך מבצע עמוד ענן, את תפקידו מילא עד שנת 2014. באוגוסט 2014 מונה למפקדו הראשון של להק מבצעי אוויר במטה חיל האוויר ושירת בתפקיד עד יוני 2017. ב-17 באוקטובר 2017 מונה לראש להק המטה בחיל האוויר, ושירת בתפקיד עד ה-22 באוקטובר 2019, בין היתר במהלך העימות האווירי בין ישראל לסוריה ואיראן. ב-18 ביוני 2020 הועלה לדרגת אלוף וב-21 ביוני נכנס לתפקידו כראש אגף התכנון ובניין הכוח הרב-זרועי.